**26 03 2020 referat af Hjarbæk Borgerforenings bestyrelsesmøde hos Karl.**

* Velkommen til Vivi, der afløser Søren Schou.
* Karl vil gerne trykke Sprøjten et par gange for at spare penge. Måske har han brug for hjælp til clipsning. Han taler med Tina R om, hvornår vi takker ja til det trykker tilbud hun har fundet.
* Evaluering af fastelavn. God ide’ at lave tøndeslagning i Helle og Kims lade. 27 børn og endnu flere voksne mødte op. Der var et forslag om, at der også skulle være tøndeslagning for de voksne. Det afviste bestyrelsen, da vi mener det vil trække for meget fokus fra børnene.
* Arbejdsdag på stejlepladsen fredag d. 1.5. kl. 16.00. Vivi og Helle køber ind. Helle deltager ikke i arbejdsdagen. Vivi melder ud senere om hun også må melde fra. Til næste bestyrelsesmøde hos Jytte d. 15.4. kl. 18.30 mødes vi på Stejlepladsen for at tage bestik af, hvad der skal laves. Kaj-Lykke taler med Søren S. om udbygning af skuret til teltstængerne. Kaj-Lykke køber en lampeløsning til skuret og aftaler med Mads Drejer eller Niels Lindegaard om at skubbe grene sammen om bålet. Der må køres grene på fra 1.4. Helle laver opslag på Facebook og Træet.
* Vivi og andre gode borgere leger med ideen om at lave en lys og muslingefest på stranden engang.
* Kaj- Lykke skal optræde med Borgmesterkæden på et tidspunkt.
* Vi talte om forslag til: Hvor kører bussen hen. Vi fastsætter destination og program senere.
* Helle laver et sammenkog af listen over Bypedeller til Sprøjten.
* Helle kontakter Marianne N. angående sangaften med Tårup Koret og hyrer hende til at stå for ølvognsbemanding til VM. Hun har sagt ja tak til ølvognsopgaven og taler med koret om en sangaften.
* Den 4.5. er det 75 årsdagen for befrielsen. Måske vil Tårup koret synge den aften. Sct. Hans er også en mulighed. Efterfølgende har jeg talt med Marianne og hun siger at koret allerede deltager i et arrangement i Viborg d. 4.5. Til Sct. Hans tager koret heller ikke ud, så vi må synge selv, så godt vi nu kan. Vivi kontakter skytteforeningen i Løgstrup for at høre om de laver noget a la til 50 årsdagen for befrielsen.
* Helle tjekker vores aftale med præst Jens som båltaler til Sct. Hans. Vi nævner vores snak om heks/ikke heks. Vivi, Jytte og Helle sørger for indkøb og børnebål. Jytte spørger Ole og Tina om heksen stadig bor hos dem!
* Vivi beder Yvonne lave en opfordring til byens borgere, i Sprøjten, om tilkendegivelse til at lave en liste over telefonnumre og mailadresser.
* Frank har allerede sat dato på første cykeltur.